บจ.ปันผลเด่น
 “ข่าวหุ้นธุรกิจ” นำเสนอข้อมูลเพียง 50 บริษัท เพื่อให้เป็นทางเลือกสำหรับนักลงทุนที่ชอบหุ้นที่ให้ผลตอบแทนนอกเหนือจากกำไรที่ได้มาจากราคาหุ้นที่ปรับตัวขึ้น ผนวกกับนักลงทุนที่ชอบถือหุ้นแบบระยะยาว
3 ต.ค. 2558

ไม่ใช่เรื่องแปลกที่บริษัททำกำไรสุทธิได้ดี ย่อมมีการจ่ายเงินปันผลตามนโยบายของบริษัทที่กำหนดไว้ อย่างการจ่าย 100% ของกำไรสุทธิ หรือการจ่าย 50% ของกำไรสุทธิ เป็นต้น
ส่วนนโยบายการจ่ายเงินปันผล ข้อเท็จจริงแล้วบริษัทมีนโยบายจ่ายเงินปันผลในสัดส่วนที่สูง และปันผลออกมาอยู่เป็นประจำ มักจะเป็นบริษัทที่มีกระแสเงินสดที่ดี มีเงินสดมาก มีการใช้เงินทุนหมุนเวียนน้อย ใช้เงินลงทุนไม่สูงนักในการขยายกิจการเพื่อต้องการรักษาอัตรา ROE ให้สูงต่อเนื่อง ผู้บริหารถือหุ้นในสัดส่วนที่สูง ประกอบกับบริษัทที่ไม่มียอดขาดทุนสะสมอยู่ มีผลประกอบการที่ดี และมีสภาพคล่องเพียงพอ
ด้วยภาพลักษณ์ที่ครบถ้วนดังที่กล่าวมาข้างต้น ส่งผลให้บริษัทจดทะเบียนในตลาดหลักทรัพย์ฯมีการประกาศจ่ายปันผลเป็นเงินสดสำหรับงวดครึ่งปีแรก 2558 ออกมาเป็นโบนัสสำหรับผู้ถือหุ้นที่ให้ความไว้วางใจด้วยดีเสมอมา
ศักยภาพของบริษัทที่ปันผลเป็นเงินสดมีอยู่ค่อนข้างมากพอสมควร ดังนั้น “ข่าวหุ้นธุรกิจ” จึงนำเสนอข้อมูลเพียง 50 บริษัทเท่านั้น เพื่อให้เป็นทางเลือกสำหรับนักลงทุนที่ชอบหุ้นที่ให้ผลตอบแทนนอกเหนือจากกำไรที่ได้มาจากราคาหุ้นที่ปรับตัวขึ้น ผนวกกับนักลงทุนที่ชอบถือหุ้นแบบระยะยาว
 
การจ่ายปันผลเป็นเงินสดสำหรับงวดครึ่งปีแรก 2558 นับเป็นการจ่ายปันผลในรูปแบบ “คืนความสุขให้แก่นักลงทุน”  โดยเฉพาะช่วงตลาดหุ้นไม่มีจุดแข็งให้ยืน ซึ่งมีความผันผวนเสมอมา ทั้งนี้บริษัทที่สร้างภาพพจน์ดี โดยมีการจ่ายปันผลเป็นเงินสดสูงสุด คือ 1) บริษัท ปูนซีเมนต์นครหลวง จำกัด (มหาชน) หรือ SCCC โดยมีอัตราการจ่ายปันผลเป็นเงินสด 8 บาทต่อหุ้น รวมเบ็ดเสร็จมีมูลค่าจ่ายปันผล 1,840.00 ล้านบาท
2) บริษัท ปูนซิเมนต์ไทย จำกัด(มหาชน) หรือ SCC มีอัตราการจ่ายปันผลเป็นเงินสด 7.50 บาทต่อหุ้น รวมเบ็ดเสร็จมีมูลค่าจ่ายปันผล 9,000.00 ล้านบาท 3) บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC มีอัตราการจ่ายปันผลเป็นเงินสด 6.50 บาทต่อหุ้น รวมเบ็ดเสร็จมีมูลค่าจ่ายปันผล 19,325.12 ล้านบาท 4) บริษัท ปตท. จำกัด (มหาชน)  หรือ PTT อัตราการจ่ายปันผลเป็นเงินสด 6 บาทต่อหุ้น รวมเบ็ดเสร็จมีมูลค่าจ่ายปันผล 17,138 ล้านบาท
5) บริษัท กรุงเทพประกันภัย จำกัด (มหาชน) หรือ BKI มีอัตราการจ่ายปันผลเป็นเงินสด 5.50 บาทต่อหุ้น รวมเบ็ดเสร็จมีมูลค่าจ่ายปันผล 585.59 ล้านบาท 6) บริษัท อินทัช โฮลดิ้งส์ จำกัด (มหาชน) หรือ INTUCH มีอัตราการจ่ายปันผลเป็นเงินสด 4.63 บาทต่อหุ้น รวมเบ็ดเสร็จมีมูลค่าจ่ายปันผล 14,845.73 ล้านบาท 7) บริษัท ผลิตไฟฟ้า จำกัด (มหาชน) หรือ EGCO มีอัตราการจ่ายปันผลเป็นเงินสด 3 บาทต่อหุ้น รวมเบ็ดเสร็จมีมูลค่าจ่ายปันผล 1,579.40 ล้านบาท
8) บริษัท เอเชียโฮเต็ล จำกัด (มหาชน) หรือ ASIA มีอัตราการจ่ายปันผลเป็นเงินสด 2.25 บาทต่อหุ้น รวมเบ็ดเสร็จมีมูลค่าจ่ายปันผล 72.00 ล้านบาท 9) บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC มีอัตราการจ่ายปันผลเป็นเงินสด 1.69 บาทต่อหุ้น รวมเบ็ดเสร็จมีมูลค่าจ่ายปันผล 4,001.60 ล้านบาท 10) บริษัท พีทีที โกลบอล เคมิคอล จำกัด (มหาชน) หรือ PTTGC มีอัตราการจ่ายปันผลเป็นเงินสด 1.50 บาทต่อหุ้น รวมเบ็ดเสร็จมีมูลค่าจ่ายปันผล 6,763.27 ล้านบาท
11) ธนาคารไทยพาณิชย์ จำกัด (มหาชน) หรือ SCB มีอัตราการจ่ายปันผลเป็นเงินสด 1.50 บาทต่อหุ้น รวมเบ็ดเสร็จมีมูลค่าจ่ายปันผล 5,091.66 ล้านบาท 12) บริษัท โกลว์ พลังงาน จำกัด (มหาชน) หรือ GLOW มีอัตราการจ่ายปันผลเป็นเงินสด 1.39 บาทต่อหุ้น รวมเบ็ดเสร็จมีมูลค่าจ่ายปันผล  2,030.46 ล้านบาท 13) บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH มีอัตราการจ่ายปันผลเป็นเงินสด 1.10 บาทต่อหุ้น รวมเบ็ดเสร็จมีมูลค่าจ่ายปันผล 1,595.00 ล้านบาท
14) บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP มีอัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 3,969.99 ล้านบาท 15) บริษัท บางจากปิโตรเลียม จำกัด (มหาชน) หรือ BCP มีอัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 1,376.92 ล้านบาท 16) บริษัท น้ำมันพืชไทย จำกัด (มหาชน) หรือ TVO มีอัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 808.61 ล้านบาท
17) บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET อัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 570.81 ล้านบาท 18) บริษัท ศรีราชาคอนสตรัคชั่น จำกัด (มหาชน) หรือ SRICHA อัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 309.88 ล้านบาท และ 19) บริษัท ศรีอยุธยา แคปปิตอล จำกัด (มหาชน) หรือ AYUD อัตราการจ่ายปันผลเป็นเงินสด 1 บาทต่อหุ้น รวมเบ็ดเสร็จมีมูลค่าจ่ายปันผล 250.00 ล้านบาท
บริษัทที่นำเสนอมาข้างต้นเป็นข้อมูลส่วนหนึ่งของบริษัทที่มีอัตราการจ่ายปันผลเป็นเงินสดตั้งแต่ 1 บาทต่อหุ้นขึ้นไป ขณะที่ส่วนที่เหลือดูได้จากตาราง
 
ตารางบริษัทจ่ายเงินปันผลเด่น งวดครึ่งปีแรก 2558 
หมายเหตุ: จ่ายเป็นเงินสด
*การเสนอข้อมูลเป็นการหยิบยกในส่วนของการปันผลเป็นเงินสดเท่านั้น เพื่อชี้เป้าหมายสำหรับการลงทุนต่อไปในอนาคต 